මේ අතර සුරණිගේ නිවසට යාබද නිවසේ ජීවත්වෙන උපුල් පෙරදින රාත්‍රියේ වැඩ නිමවී යතුරු පැදියෙන් එන අතරතුරදී දෙවැට මායිමේදී “බුදු අම්මෝ” යනුවෙන් විලාප දෙමින් යතුරු පැදියද සමඟින් බිම ඇද වැටී ඇති බව වසන්ත රාත්‍රී ආහාර ගන්නා වේලාවේදී සුරණිට පැවසුවේය. එදින රාත්‍රී එකොළහට පමණ ඇති බවත් බෙල්ලේ වැල දමාගෙන මියගිය විජේපාල තම යතුරුපැදිය ඉදිරියට පැමිණි බවත් උපුල් ගමේ අයට පවසා ඇති බවත් වසන්ත සුරණිට පැවසුවේය. මෙම සිදුවීමෙන් පසු ගෙලවැල දමාගෙන මියගිය විජේපාල භූතයකු, ප්‍රේතයකු වී ගමේ සැරිසරන බවට සියලුදෙනාම විශ්වාස කරන්නට විය. සුරණිට මෙය මහත් බියගෙන දෙන්නක් විය. තමන් නිවසේ තනියම සිටින මොහොතක ප්‍රේතයා නිවසට ඒ දෝයි යන බියෙන් යුතුව ඇය වසන්ත එන තුරු සිටින්නේ පපුව ගැහෙමින්ය. කිසිදු මොහොතක නිවසේ දොර විවෘතව නොතබන ඇය වසන්තගේ හඬට පමණක් දොර විවෘත කිරීමට වගබලා ගත්තාය. නිවසින් එළියට බැසීමටවත් උනන්දුවක් ඇති නොවූ ඇයගේ ඇඳුම් මැසීමද ක්‍රම ක්‍රමයෙන් නැවතිණි. මියගිය විජේපාල දත් විරිස්සාගෙන ලොඹු ගෙඩි දෙකක් සේ ඉදිරියට නෙරා ආ ඇස් ඇති ප්‍රේතයෙකු බවත් ගම පුරා හොල්මන් කරමින් ඇවිදින බවත් උපුල්ගෙන් හැඩරුව අසා දැනගත් අය සිතින් මවා ගනිමින් බියෙන් යුතුව ජීවත් වූවාය.
ගෙලවැල දමාගෙන මියගිය විජේපාල භූතයකු, ප්‍රේතයකු වී ගමේ සැරිසරන බව මහත් බියක් ඇති කර දුන්නේ කාටද ?
සුරණිට